დასავლეთაფრიკული ფრანკი

დასავლეთაფრიკული ფრანკი () —  ვალუტა, რომელსაც იყენებს რვა დამოუკიდებელი სახელმწიფო დასავლეთ აფრიკაში, რომლებიც ქმნიან დასავლეთ აფრიკის ეკონომიკურ და სავალუტო კავშირს (UEMOA): ბენინი, ბურკინა-ფასო, კოტ-დ'ივუარი, გვინეა-ბისაუ, მალი, ნიგერი, სენეგალი და ტოგო. ამ რვა ქვეყანას 2014 წელს ჰყავდა 105,7 მილიონი მოსახლეობა და კომბინირებული მთლიანი შიდა პროდუქტი შეადგენდა 128,6 მილიარდ აშშ დოლარს 2018 წლის მდგომარეობით.

აბრევიატურა CFA ნიშნავს Communauté Financière Africaine (აფრიკული ფინანსური საზოგადოება).  ვალუტას უშვებს დასავლეთ აფრიკის ქვეყნების ცენტრალური ბანკი, რომელიც მდებარეობს დაკარში, სენეგალი. ფრანკი ნომინალურად იყოფა 100 სანტიმად, მაგრამ არცერთი მონეტა ან ბანკნოტი სანტიმებში არ გამოუშვებულა. CFA ფრანკის ბანკნოტების წარმოებას შამალიერში საფრანგეთის ბანკი 1945 წელს მისი დაარსების დღიდან ახორციელებს.

ცენტრალურაფრიკული ფრანკი ტოლფასიანია დასავლეთ აფრიკის CFA ფრანკისა და მიმოქცევაშია რამდენიმე ცენტრალურ აფრიკულ სახელმწიფოში. ორივეს ჩვეულებრივ CFA ფრანკად ან აფრიკულ ფრანკად მოიხსენიებენ.

2019 წლის დეკემბერში გამოცხადდა, რომ დასავლეთ აფრიკის CFA ფრანკი რეფორმირდება, რაც მოიცავს მისი სახელის შეცვლას (უწოდებენ ეკოს) და საფრანგეთის როლის შემცირებას ვალუტაში. დასავლეთ აფრიკის ქვეყნების ფართო ეკონომიკური თანამეგობრობა (ECOWAS), რომლის წევრებიც არიან UEMOA-ს წევრები, გეგმავს საკუთარი საერთო ვალუტის დანერგვას წევრი ქვეყნებისთვის, რომლისთვისაც სახელწოდებად ეკო ფორმალურად მიიღესი. მეხუთე სამიზნე დაწყების თარიღად განისაზღვრა 2027 წლის ივლისი.

იხილეთ აგრეთვე
 აფრიკული ფრანკი
 ცენტრალურაფრიკული ფრანკი

სქოლიო

კატეგორია:აფრიკის ეკონომიკა